See sundis Wellsi pingutama ja püstitama Suurbritannia rekordi ning näitama kogu võistluste kõige kiiremat aega 10,11. Enne mänge peeti peamisteks kuldmedali soosikuteks poolakat Marian Woroninit, Guajaana meest James Gilkesi ja kuubalast Silvio Leonardi, kuid finaaliski oli Wells kõigist parem. Pressikonverentsil ütles otlane: "Pühendan oma kuldmedali Margaretile, kes nii väga ihkas, et Union Jack lehviks lipuvardas." Kuulajad uskusid teda silmas pidavat Margaret Thatcherit, kes oli energiliselt vastu seisnud Suurbritannia osalemisele Moskva olümpiamängudel. Kui Wells märkas ajakirjanike seas tekkinud hämmeldust, kiirustas ta lisama: "Muidugi oma treenerist abikaasa Margaretile."